b'\n_START_ARTICLE_\nSlackware\n_START_SECTION_\nIstorija\n_START_PARAGRAPH_\nSlackware buvo kuriamas pasinaudojant Soflanding Linux System, kadaise populiariu Linux platinamuoju paketu. SLS dominavo rinkoje iki k\xc5\xabr\xc4\x97jams padarius sprendim\xc4\x85 pakeisti vykdom\xc4\x85j\xc4\xaf format\xc4\x85 i\xc5\xa1 a.out \xc4\xaf ELF. Tuomet tai buvo netinkamas sprendimas daugeliui SLS vartotoj\xc5\xb3. Patrikas Volkerdingas i\xc5\xa1leido modifikuot\xc4\x85 SLS versij\xc4\x85, pavadinimu Slackware. Pirmoji Slackware versija, 1.00, buvo pristatyta 1993 liepos 16 d. Platinamasis paketas buvo patalpintas \xc4\xaf \xc5\xa1e\xc5\xa1is 3\xc2\xbd" lanks\xc4\x8diuosius diskelius ir pasiekiamas naudojantis anonimine byl\xc5\xb3 perk\xc4\x97limo tarnyba._NEWLINE_1999 m. Slackware per\xc5\xa1oko i\xc5\xa1 4-tos \xc4\xaf 7-j\xc4\x85 versij\xc4\x85. Taip buvo pasielgta norint parodyti rinkai, kad Slackware yra reguliariai atnaujinama operacin\xc4\x97 sistema. Dauguma tuometini\xc5\xb3 Linux platinam\xc5\xb3j\xc5\xb3 paket\xc5\xb3 buvo indeksuotos 6-ta versija (su kiekviena nauja versija Red Hat distribucija buvo per\xc5\xa1okama nuo 4.1 \xc4\xaf 5.0 principu vietoj 3.1 \xc4\xaf 3.2 kaip tai dar\xc4\x97 Slackware). Slackware tur\xc4\x97jo Beta versijas 6.x grup\xc4\x97je, ta\xc4\x8diau jos nebuvo laikomos oficialiomis versijomis.\n_START_SECTION_\nGrafin\xc4\x97 aplinka\n_START_PARAGRAPH_\nSlackware 12.2 vartotojai gali pasirinkti KDE 3.5.10 arba xfce 4.4.3 grafin\xc4\x99 aplink\xc4\x85._NEWLINE_Gnome grafin\xc4\x97 aplinka buvo pa\xc5\xa1alinta 11.0 versijoje, kaip paketas, kur\xc4\xaf reikia ilgai kompiliuoti. Ta\xc4\x8diau Slackware entuziastai yra paruo\xc5\xa1\xc4\x99 atskirus Gnome paketus - Dropline GNOME, GSB: GNOME SlackBuild, GWARE ir Gnome-Slacky\n_START_SECTION_\nPaket\xc5\xb3 valdymas\n_START_PARAGRAPH_\nSlackware paket\xc5\xb3 valdymo programa gali \xc4\xafdiegti, atnaujinti ir pa\xc5\xa1alinti paketus esan\xc4\x8dius vietiniame \xc5\xa1altinyje, ta\xc4\x8diau netinka tr\xc5\xabkstam\xc5\xb3 bibliotek\xc5\xb3 ar program\xc5\xb3 tvarkymui._NEWLINE_Slackware paketai yra suarchyvuoti gzip archyvavimo programa ir baigiasi bylos gal\xc5\xabne .tgz. Paketai susideda i\xc5\xa1 programos byl\xc5\xb3, kurios yra i\xc5\xa1pakuojamos \xc4\xafdiegimo metu, ir informacini\xc5\xb3 byl\xc5\xb3, reikaling\xc5\xb3 paket\xc5\xb3 \xc4\xafdiegimui apra\xc5\xa1yti.\n_START_SECTION_\nPriklausomyb\xc4\x97s sprendimas\n_START_PARAGRAPH_\nNors Slackware neturi oficiali\xc5\xb3 \xc4\xafranki\xc5\xb3 automatiniam paket\xc5\xb3 priklausomyb\xc4\x97s tikrinimui, treti k\xc5\xabr\xc4\x97jai yra i\xc5\xa1leid\xc4\x99 pagalbini\xc5\xb3 \xc4\xafranki\xc5\xb3, kuri\xc5\xb3 paskirtis pana\xc5\xa1i \xc4\xaf APT Debian platinamojo paketo program\xc4\x85._NEWLINE_Slackware 9.1 \xc4\xafdieg\xc4\x97 Swaret ir slackpkg kaip papildomus paketus antrame diske, ta\xc4\x8diau pagal nutyl\xc4\x97jim\xc4\x85 ne\xc4\xafdiegia \xc4\xaf sistem\xc4\x85. Swaret buvo pa\xc5\xa1alintas i\xc5\xa1 platinamojo paketo 10.0 versijoje, ta\xc4\x8diau pasiekiamas kaip tre\xc4\x8dios grup\xc4\x97s paketas._NEWLINE_\xc4\xaerankis Slapt-get nenumato paket\xc5\xb3 priklausomyb\xc4\x97s sprendimo, naudojantiems Slackware platinam\xc4\x85j\xc4\xaf paket\xc4\x85. Vietoj to, jis suteikia r\xc4\x97mus priklausomyb\xc4\x97s sprendimams pana\xc5\xa1iems \xc4\xaf Slackware paketus, kuri\xc5\xb3 metodas toks pat kaip APT. Keletas paket\xc5\xb3 ir Slackware pagrindu kurti Linux platinamieji paketai naudoja \xc5\xa1ios programos prana\xc5\xa1umus._NEWLINE_NetBSD pkgsrc programa palaiko Slackware strukt\xc5\xabr\xc4\x85 kaip ir kitas UNIX stiliaus operacines sistemas. Pkgsrc palaiko priklausomyb\xc4\x97s sprendim\xc4\x85 tiek dvejetainiams, tiek i\xc5\xa1eities teksto paketams.\n_START_SECTION_\nLive CD, DVD ar USB\n_START_PARAGRAPH_\nSlackware 14.2 versija turi special\xc5\xb3 leidim\xc4\x85 (angl. Live Edition). Su juo sistem\xc4\x85 galima paleisti ir ja naudotis tiesiai i\xc5\xa1 kompaktinio disko arba USB laikmenos. \xc5\xa0is leidimas skirtas susipa\xc5\xbeinti su \xc5\xa1ia operacine sistema jos ne\xc4\xafdiegiant \xc4\xaf kiet\xc4\x85j\xc4\xaf disk\xc4\x85, taip nepa\xc5\xbeeid\xc5\xbeiant kietajame diske esan\xc4\x8dios esamos operacin\xc4\x97s sistemos. Slackware Live Edition suk\xc5\xabr\xc4\x97 vienas i\xc5\xa1 \xc5\xa1io linux paketo vystytoj\xc5\xb3 Eric Hameleers, \xc5\xbeinomas slapyvard\xc5\xbeiu AlienBOB.'